CELEX: 32009B0675
Language: fi
Date: 2009-04-23 00:00:00
Title: Euroopan parlamentin päätös, tehty 23 päivänä huhtikuuta 2009, vastuuvapauden myöntämisestä Euroopan elintarviketurvallisuusviranomaisen talousarvion toteuttamisesta varainhoitovuonna 2007

26.9.2009   
            
            
               FI
            
            
               Euroopan unionin virallinen lehti
            
            
               L 255/185
            
         EUROOPAN PARLAMENTIN PÄÄTÖS,
   tehty 23 päivänä huhtikuuta 2009,
   vastuuvapauden myöntämisestä Euroopan elintarviketurvallisuusviranomaisen talousarvion toteuttamisesta varainhoitovuonna 2007
   (2009/675/EY)
   EUROOPAN PARLAMENTTI, joka
   
               —
            
            
               ottaa huomioon Euroopan elintarviketurvallisuusviranomaisen lopullisen tilinpäätöksen varainhoitovuodelta 2007 (1),
            
         
               —
            
            
               ottaa huomioon tilintarkastustuomioistuimen kertomuksen Euroopan elintarviketurvallisuusviranomaisen tilinpäätöksestä varainhoitovuodelta 2007 sekä viranomaisen vastaukset (2),
            
         
               —
            
            
               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),
            
         
               —
            
            
               ottaa huomioon EY:n perustamissopimuksen ja erityisesti sen 276 artiklan,
            
         
               —
            
            
               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
            
         
               —
            
            
               ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28. tammikuuta 2002 annetun Euroopan parlamentin ja neuvoston asetuksen (EY) N:o 178/2002 (4) ja erityisesti sen 44 artiklan,
            
         
               —
            
            
               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
            
         
               —
            
            
               ottaa huomioon työjärjestyksen 71 artiklan ja liitteen V,
            
         
               —
            
            
               ottaa huomioon talousarvion valvontavaliokunnan mietinnön ja ympäristön, kansanterveyden ja elintarvikkeiden turvallisuuden valiokunnan lausunnon (A6-0172/2009),
            
         
               1.
            
            
               myöntää Euroopan elintarviketurvallisuusviranomaisen toiminnanjohtajalle vastuuvapauden viranomaisen talousarvion toteuttamisesta varainhoitovuonna 2007;
            
         
               2.
            
            
               esittää huomautuksensa oheisessa päätöslauselmassa;
            
         
               3.
            
            
               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan elintarviketurvallisuusviranomaisen toiminnanjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).
            
         
      
         
            Puhemies
         
         Hans-Gert PÖTTERING
      
      
         
            Pääsihteeri
         
         Klaus WELLE
      
   
   
      (1)  EUVL C 278, 31.10.2008, s. 35.
   
      (2)  EUVL C 311, 5.12.2008, s. 100.
   
      (3)  EYVL L 248, 16.9.2002, s. 1.
   
      (4)  EYVL L 31, 1.2.2002, s. 1.
   
      (5)  EYVL L 357, 31.12.2002, s. 72.
   EUROOPAN PARLAMENTIN PÄÄTÖSLAUSELMA
   23. huhtikuuta 2009,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan elintarviketurvallisuusviranomaisen talousarvion toteuttamisesta varainhoitovuonna 2007
   EUROOPAN PARLAMENTTI, joka
   
               —
            
            
               ottaa huomioon Euroopan elintarviketurvallisuusviranomaisen lopullisen tilinpäätöksen varainhoitovuodelta 2007 (1),
            
         
               —
            
            
               ottaa huomioon tilintarkastustuomioistuimen kertomuksen Euroopan elintarviketurvallisuusviranomaisen tilinpäätöksestä varainhoitovuodelta 2007 sekä viranomaisen vastaukset (2),
            
         
               —
            
            
               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),
            
         
               —
            
            
               ottaa huomioon EY:n perustamissopimuksen ja erityisesti sen 276 artiklan,
            
         
               —
            
            
               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
            
         
               —
            
            
               ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28. tammikuuta 2002 annetun Euroopan parlamentin ja neuvoston asetuksen (EY) N:o 178/2002 (4) ja erityisesti sen 44 artiklan,
            
         
               —
            
            
               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
            
         
               —
            
            
               ottaa huomioon työjärjestyksen 71 artiklan ja liitteen V,
            
         
               —
            
            
               ottaa huomioon talousarvion valvontavaliokunnan mietinnön ja ympäristön, kansanterveyden ja elintarvikkeiden turvallisuuden valiokunnan lausunnon (A6-0172/2009),
            
         
               A.
            
            
               ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2007 tilit ovat luotettavat ja tilien perustana olevat toimet ovat lailliset ja asianmukaiset,
            
         
               B.
            
            
               ottaa huomioon, että parlamentti myönsi 22. huhtikuuta 2008 Euroopan elintarviketurvallisuusviranomaisen toiminnanjohtajalle vastuuvapauden viraston talousarvion toteuttamisesta varainhoitovuonna 2006 (6) ja päätökseen liitetyssä päätöslauselmassa muun muassa
               
                           —
                        
                        
                           pani merkille, että maksumäärärahojen ennakoitua alhaisempi käyttöaste vuonna 2006 liittyi lähinnä elintarviketurvallisuusviranomaisen vaikeuksiin rekrytoida Parmaan korkeasti koulutettua tieteellistä henkilöstöä; tähdensi, että viranomaisen henkilöstötaulukkoon merkityistä 250 toimesta oli täytetty vuoden 2006 loppuun mennessä ainoastaan kaksi kolmasosaa; korosti, että henkilöstövajeen vuoksi toimintamenot jäivät alhaiselle tasolle;
                        
                     
                           —
                        
                        
                           pani merkille, että vuonna 2006 maksujen toteutumisaste oli hallintomenojen kohdalla 56 prosenttia ja toimintamenojen kohdalla 50 prosenttia, että varainhoitovuodelta 2005 siirretyistä määrärahoista peruuntui vuoden 2006 lopussa 20 prosenttia ja että suuri osa siirroista painottui varainhoitovuoden loppuun;
                        
                     
         
               1.
            
            
               panee merkille tilintarkastustuomioistuimen havainnon, että vuodelle 2008 siirrettyjä määrärahoja oli 8 600 000 euroa ja peruutettuja 4 800 000 euroa; panee merkille tämän johtuneen osittain siitä, että vuoden 2007 avustuksia koskeva vuotuinen työohjelma hyväksyttiin ja pantiin täytäntöön myöhässä; panee merkille, että määrärahoja siirrettiin edelliseltä vuodelta 7 900 000 euroa, joista 4 500 000 euroa oli toimintamäärärahoja; panee merkille, että edelliseltä vuodelta siirretyistä toimintamäärärahoista oli peruutettava vuoden lopussa yli 25 prosenttia;
            
         
               2.
            
            
               on huolestunut tilintarkastustuomioistuimen päätelmästä, että tilanne on vuotuisperiaatteen vastainen ja osoittaa, että viranomaisen ohjelmatyössä ja budjetoinnissa esiintyy puutteita;
            
         
               3.
            
            
               panee merkille viranomaisen vastauksen, että se toteutti vuonna 2008 useita talousarviohallintoa parantavia toimenpiteitä, joista voidaan mainita malliasiakirjat, ohjekirja ja hallinnollinen lisätuki ehdotuspyyntöjen käynnistämisen nopeuttamiseksi;
            
         
               4.
            
            
               panee merkille viranomaisen seuraavalle vuodelle siirretyistä määrärahoista antaman vastauksen, että siirtojen osuus (17–18 prosenttia) oli vähäisempi verrattuna vuoteen 2006 (22 prosenttia); panee kuitenkin lopullisesta tilinpäätöksestä merkille, että siirtojen todellinen määrä kasvoi 7 900 000 eurosta 8 600 000 euroon vuodesta 2006 vuoteen 2007;
            
         
               5.
            
            
               kehottaa viranomaista toteuttamaan jatkotoimia tilintarkastustuomioistuimen huomautusten perusteella ja toimimaan entistä ponnekkaammin talousarvion toteutuksen parantamiseksi ja vauhdittamiseksi; vaatii, että elintarviketurvallisuusviranomaisen vuoden 2008 vuotuisessa toimintakertomuksessa annetaan selvitys toteutetuista jatkotoimista;
            
         
               6.
            
            
               panee merkille tilintarkastustuomioistuimen havainnon, että viranomainen esitti Kroatian ja Turkin liittymisen valmistelua koskevat komission rahoitusosuudet tavanomaisena tukena, vaikka ne olisi pitänyt kirjata talousarvioon käyttötarkoitukseensa sidottuina tuloina;
            
         
               7.
            
            
               panee merkille viranomaisen vastauksen, että vuodesta 2008 lähtien kaikki komissiolta saatu erityinen rahoitus on kirjattu käyttötarkoitukseensa sidotuiksi tuloiksi;
            
         
               8.
            
            
               panee merkille tilintarkastustuomioistuimen havainnot puutteista virkamatkojen hallinnoinnissa ja poikkeusten suuresta määrästä ja kokonaisarvosta;
            
         
               9.
            
            
               panee merkille viranomaisen vastauksen, että tilanne liittyi sellaiseen yksikköön, jossa on sittemmin tehty organisaatiomuutoksia;
            
         
               10.
            
            
               toteaa, että vuosi 2007 oli viranomaisen viides toimintavuosi;
            
         
               11.
            
            
               korostaa, että viranomaisen roolina on antaa riippumattomia tieteellisiä lausuntoja kaikista asioista, jotka vaikuttavat suoraan tai välillisesti elintarvikkeiden turvallisuuteen, myös eläinten terveydestä ja hyvinvoinnista ja kasvinsuojelusta, ja että tästä tehtävästä tulee entistä tarpeellisempi kuluttajien huolenaiheiden vuoksi ja koska on tarpeen jakaa tieteellistä tietoa asianmukaisesti;
            
         Aikaisempien vastuuvapausmenettelyjen seuranta
   
               12.
            
            
               onnittelee viranomaista siitä, että se on onnistunut täyttämään 273 sen henkilöstötaulukossa esitetyistä 300 virasta kärsittyään useiden vuosien ajan vaikeuksista saada palvelukseen korkeasti koulutettua tieteellistä henkilöstöä Parmaan;
            
         
               13.
            
            
               toteaa, että henkilöstöä koskevan budjettikohdan toteuttamisaste oli 95 prosenttia ennustetun 97 prosentin sijaan; panee kuitenkin merkille, että viranomaisella oli yhä vaikeuksia saada palvelukseen korkeasti koulutettua tieteellistä henkilöstöä Parmaan;
            
         
               14.
            
            
               viittaa henkilöstöasioissa vuoden 2007 lopussa tehtyyn henkilöstötutkimukseen; kannustaa viranomaisen hallintoyksiköitä tekemään vastaavia tutkimuksia säännöllisin väliajoin ja ottamaan tutkimusten tulokset huomioon henkilöstöhallinnossaan ja päivittäisessä toiminnassaan;
            
         
               15.
            
            
               panee merkille, että palvelukseenottomenettelyiden puutteisiin on kiinnitetty toistuvasti huomiota aikaisempien vastuuvapausmenettelyiden yhteydessä ja jälleen tämänkertaisessa tilintarkastustuomioistuimen kertomuksessa;
            
         
               16.
            
            
               kehottaa viranomaista saattamaan palvelukseenottomenettelynsä kiireellisesti sääntöjen mukaisiksi;
            
         
               17.
            
            
               toteaa, että tilintarkastustuomioistuin on aiempien vastuuvapausmenettelyjen tapaan arvostellut viranomaista siitä, että se on monissa tapauksissa jättänyt noudattamatta hankintoja koskevia sääntöjä; kehottaa viranomaista kiinnittämään erityistä huomiota hankintoja koskevien sääntöjen noudattamiseen;
            
         
               18.
            
            
               pyytää viranomaista esittämään vuoden 2008 toimintakertomuksessaan tiedot palvelukseenottoon ja hankintoihin liittyvien puutteiden korjaamiseksi toteutetuista toimenpiteistä;
            
         
               19.
            
            
               panee merkille, että elintarviketurvallisuusviranomaisen toiminnanjohtaja ryhtyi hoitamaan virastoverkoston koordinaattorin tehtävää 1. maaliskuuta 2009 alkaen;
            
         
               20.
            
            
               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen varainhoidosta ja sen valvonnasta 23. huhtikuuta 2009 antamaansa päätöslauselmaan (7).
            
         
      (1)  EUVL C 278, 31.10.2008, s. 35.
   
      (2)  EUVL C 311, 5.12.2008, s. 100.
   
      (3)  EYVL L 248, 16.9.2002, s. 1.
   
      (4)  EYVL L 31, 1.2.2002, s. 1.
   
      (5)  EYVL L 357, 31.12.2002, s. 72.
   
      (6)  EUVL L 88, 31.3.2009, s. 184.
   
      (7)  Katso tämän virallisen lehden sivu 206.